|  |  |
| --- | --- |
| 200px-Coat_of_arms_of_Croatia_svg | **Veleposlanstvo Republike Hrvatske, Atena** |

**OBJAVA BIRAČIMA**

Vlada Republike Hrvatske je 21. studenog 2024. godine donijela **Odluku o raspisivanju izbora za Predsjednika Republike Hrvatske.**

**Izbori će se na biračkim mjestima u sjedištima diplomatskih misija i konzularnih ureda Republike Hrvatske u inozemstvu održati**:

|  |
| --- |
| **u nedjelju 29. prosinca 2024. godine (od 7:00 do 19:00 sati)** |

**POZIV NA PRETHODNU/AKTIVNU REGISTRACIJU BIRAČA**

ZA GLASOVANJE U INOZEMSTVU NA IZBORIMA ZA PREDSJEDNIKA REPUBLIKE HRVATSKE**.**

U Helenskoj Republici glasovanje će se provoditi na sljedećim biračkim mjestima:

* **VELEPOSLANSTVO REPUBLIKE HRVATSKE U HELENSKOJ REPUBLICI, Atena, Tzavella 4, 154 51 Neo Psychiko**

Obavještavaju se birači da mogu izvršiti pregled, dopunu i promjenu podataka upisanih u registar birača te podnijeti zahtjev za privremeni upis u registar birača izvan mjesta prebivališta, izdavanje potvrde za glasovanje izvan mjesta prebivališta, prethodnu registraciju i aktivnu registraciju.

**ROK ZA PODNOŠENJE ZAHTJEVA ISTJEČE U SRIJEDU, 18. PROSINCA 2024.**

Birači mogu pregledati svoje podatke upisane u registar birača na mrežnoj stranici Ministarstva pravosuđa, uprave i digitalne transformacije: <https://biraci.gov.hr/RegistarBiraca/>

Zahtjevi za prethodnu/aktivnu registraciju, zahtjevi za promjenu mjesta aktivne/prethodne registracije, zahtjev za odustanak od aktivne/prethodne registracije mogu se dobiti u diplomatsko konzularnom predstavništvu Republike Hrvatske u Helenskoj Republici, a dostupni su i na web stranici Ministarstva pravosuđa, uprave i digitalne transformacije Republike Hrvatske <https://mpudt.gov.hr/vijesti/objava-biracima-za-izbore-za-predsjednika-republike-hrvatske/29583>

**I. BIRAČI S PREBIVALIŠTEM U RH**

Birači s prebivalištem u RH koji žele glasovati u Helenskoj Republici trebaju vlastoručno potpisani zahtjev za prethodnu registraciju, dostaviti osobno, poštom, e-mailom [crocons.athens@mvep.hr](mailto:crocons.athens@mvep.hr) za VRH Atena zaključno sa srijedom, 18. prosinca 2024. godine.

Birači s prebivalištem u RH mogu u nadležnom uredu prema mjestu prebivališta, u kojem su upisani u registar birača, zatražiti potvrdu za glasovanje izvan mjesta prebivališta bez navođenja mjesta boravka u Republici Hrvatskoj ili diplomatsko-konzularnog predstavništva RH na kojem će se zateći na dan izbora, a temeljem koje će moći glasovati na bilo kojem biračkom mjestu u RH ili u inozemstvu.

S obzirom na mogućnost održavanja drugog kruga glasovanja, prilikom podnošenja zahtjeva za prethodnu registraciju birač može u istom zahtjevu navesti želi li se prethodno registrirati i za drugi krug glasovanja.

**II. BIRAČI KOJI NEMAJU PREBIVALIŠTE U RH**

Birači bez prebivališta u RH kojima je izdana hrvatska osobna iskaznica s podatkom o prebivalištu izvan RH ne moraju se aktivno registrirati, već će, po službenoj dužnosti, biti aktivno registrirani za državu i konzularno područje prema adresi prebivališta upisanoj u osobnoj iskaznici. Ako žele glasovati na području drugog diplomatsko-konzularnog predstavništva, odnosno u RH gdje će boraviti na dan održavanja izbora, podnijet će zahtjev za promjenu mjesta aktivne registracije.

Birači koji nemaju prebivalište u RH i koji nemaju hrvatsku osobnu iskaznicu s podatkom o prebivalištu izvan RH, kako bi mogli glasovati u inozemstvu ili u RH moraju se aktivno registrirati, odnosno trebaju dostaviti vlastoručno potpisani zahtjev za aktivnu registraciju, uz presliku osobne iskaznice ili drugog valjanog identifikacijskog dokumenta, osobno, poštom, e-mailom ili putem faksa u diplomatsko-konzularno predstavništvo u kojem žele glasovati zaključno sa srijedom, 18. prosinca 2024. godine.

S obzirom na mogućnost održavanja drugog kruga glasovanja, prilikom podnošenja zahtjeva za aktivnu registraciju birač može u istom zahtjevu navesti želi li se prethodno registrirati i za drugi krug glasovanja.

Također, birači koji nemaju prebivalište u RH, a nisu aktivno registrirani, na dan održavanja izbora svoje pravo glasovanja mogu ostvariti potvrdom koju će izdati nadležno diplomatsko-konzularno predstavništvo RH.

Rok za podnošenje zahtjeva za prethodnu i aktivnu registraciju istječe u srijedu 18. prosinca 2024. godine.

Adresa za dostavu zahtjeva za prethodnu i aktivnu registraciju:

* VELEPOSLANSTVO REPUBLIKE HRVATSKE U HELENSKOJ REPUBLICI, Atena, Tzavella 4, 154 51 Neo Psychiko. E-mail: [crocons.athens@mvep.hr](mailto:crocons.athens@mvep.hr) ; telefon: +30 210 67 77 059

**e- Građani**

Birači koji imaju vjerodajnice i pristup Sustavu e-Građani mogu podnijeti zahtjev za prethodnu registraciju i aktivnu registraciju putem Sustava e-Građani.